**VIEŠOJI ĮSTAIGA LIETUVOS SVEIKATOS MOKSLŲ UNIVERSITETO**

 **KAUNO LIGONINĖ**

**KVIETIMAS SUTEIKTI RINKOS KONSULTACIJĄ**

**2025 m. liepos mėn. 15 d.**

Viešoji įstaiga Lietuvos sveikatos mokslų universiteto Kauno ligoninė (toliau – perkančioji organizacija) vadovaudamasi Lietuvos Respublikos Mokslinių tyrimų ir eksperimentinės plėtros paslaugų pirkimų vykdymo tvarkos aprašu (toliau – MTEP aprašas) ir siekdama pasirengti ikiprekybiniam pirkimui (toliau – Pirkimas), prašo nepriklausomų ekspertų, institucijų arba rinkos dalyvių suteikti konsultaciją.

**Rinkos konsultacijos tikslai:**

Pranešti rinkos dalyviams apie ketinamo vykdyti Pirkimo reikalavimus ir išsiaiškinti:

- rinkos galimybes pateikti tai, ko reikia perkančiajai organizacijai;

- galimas rizikas;

- sutarties vykdymui reikšmingas aplinkybes*;*

- planuojamo įsigyti pirkimo objekto techninius parametrus*.*

**Rinkos konsultacijos būdas:** rinkos konsultacija vykdoma elektroniniu paštu laura.pekiene@kaunoligonine.lt

Kviečiame rinkos dalyvius ir kitus suinteresuotus asmenis susipažinti su skelbiama funkcine planuojamo kurti ir įsigyti objekto specifikacija ir **iki 2025 m. rugpjūčio 15 d.** aktyviai teikti pirkimo objekto, kuris atitiktų perkančiosios organizacijos poreikį, technines specifikacijas, pasiūlymus, klausimus bei pateikti atsakymus į pateiktus klausimus*.* Klausimai, pastabos (siūlymai), gauti pasibaigus nurodytam terminui nebus nagrinėjami.

**Rinkos konsultacija nėra pirkimas ar skelbimas apie pirkimą. Rinkos konsultacija tiekėjai nėra kviečiami varžytis dėl pirkimo sutarties.** Dalyvavimas rinkos konsultacijoje yra neatlygintinas, nesuteikiantis pirmenybinio statuso dalyvaujant Pirkime. Jokios išlaidos tiekėjams neatlyginamos, kompensacijos nemokamos, dalyvavimas rinkos konsultacijoje neturi įtakos ir nesuteikia dalyviui prioriteto / pirmenybės pirkimuose, kurie bus skelbiami ateityje, ar jų rezultatams.

Duomenys apie rinkos konsultacijos dalyvius bei šių dalyvių rinkos konsultacijų metu pateikta konfidenciali informacija nebus viešinama, skelbiama ar perduodama tretiesiems asmenims. Rinkos konsultacijos metu nurodyta informacija negali būti laikoma konfidencialia informacija, jei pateikimo metu nėra atskleidžiama informacija, turinti dalyviui komercinę vertę.

**Prašome rinkos dalyvių atsakyti į šiuos klausimus:**

|  |  |  |
| --- | --- | --- |
| **Eil. Nr.** | **Klausimas** | **Tiekėjo nuomonė** |
| 1. | Ar funkcinėje specifikacijoje nurodyti reikalavimai ir sąlygos yra priimtinos ir aiškios, ar teiktumėte pasiūlymą dėl šio objekto? *(Prašome pateikti argumentuotas pastabas bei konkrečių techninės specifikacijos punktų pakeitimus/patikslinimus, kurie suteiktų galimybę Jūsų įmonei pasiūlyti techninės specifikacijos reikalavimų visumą atitinkantį pirkimo objektą).* |  |
| 2. | Kokius, Jūsų nuomone, papildomus reikalavimus objektui būtų tikslinga įrašyti funkcinę specifikacijoje (kurie iš jų yra būtini, kurie tik pageidaujami)? Kokius reikalavimus objektui būtų tikslinga išbraukti iš funkcinės specifikacijos? |  |
| 3. | Kokie, Jūsų nuomone, reikalavimai įrašyti funkcinės specifikacijos projekte ribotų (riboja) konkurenciją tarp teikėjų? |  |
| 4. | Ar turite kitų pastabų dėl funkcinėje specifikacijoje nurodytų reikalavimų. Jeigu taip, prašome nurodyti punktus ir pastabas. |  |
| 5. | Kokie, Jūsų nuomone, galėtų būti rinkos kaina atskiriems pirkimo etapams?. |  |
| 6. | Kitos tiekėjo pastabos ir (ar) pasiūlymai |  |

PRIDEDAMA:

1. Pirkimo objekto funkcinė specifikacija;
2. MTEP aprašas.